google/wiki40b huggingface dataset:
יהודי האיגבו

יהודי האִיגְבּוֹ (Igbo Jews) או בשמם האחר "אִיבּוֹ בני-ישראל", הם קהילה דתית בתוך הקבוצה האתנית של בני האיגבו בניגריה, אשר חבריה פועלים על פי הדת היהודית ומאמינים כי אבות-אבותיהם היו יהודים אשר היגרו מארץ ישראל למערב אפריקה  לפני כ-1,500 שנה.
יהודי האיגבו אינם היחידים אשר טוענים לזיקה ליהדות ולהיותם צאצאים ליהודים בניגריה. קיימות קהילות נוספות במדינה זו המנהלות פולחן ואורח חיים יהודי. בין קהילות אלו ניתן למצוא את הקהילה היהודית ביורובאלאנד , יהודי בית ישראל מגאנה, וכן קבוצות של יהודים משיחיים הטוענים שהם יהודיים לכל דבר אך מאמינים בישו ולכן לא מוכרים על ידי רוב הזרמים ביהדות.

היסטוריה

מספר מקורות טוענים שנוכחות יהודית הייתה קיימת בניגריה עוד משנת 638 לפנה"ס.] ההשערה היא שיהודים גלו לאפריקה לאחר חורבן שני בתי המקדש בירושלים והקימו קהילות בכל רחבי אפריקה. האוכלוסייה היהודית המשיכה להתפרס דרומה לאפריקה הדרומית לסהרה, ומערבה לרוחבה של צפון היבשת, ככל הנראה בעקבות הכיבושים הערביים. אחת ההשערות היא, כי מקורם של יהודי האיגבו הוא מיהודים שנדדו אל ג'רבה שבתוניסיה לאחר חורבן בתי המקדש ומשם לשאר צפון אפריקה. 
כיום קיימת ביקורת בתוך חברת האיגבו הלא-יהודית על יהודי האיגבו. חוקרים מסוימים בני האיגבו טוענים שעל האיגבו להיות גאים במוצאם הניגרי המקומי ולא לייחס לעצמם מוצא זר מכיוון שמוצאם הוא משבטים שחיו בניגריה לפני כ-5000 שנה ולא מגולי ישראל ויהודה. לדבריהם, הקשר הראשוני בין בני האיגבו לסיפורי המקרא ולעם ישראל נוצר עם הגעת המיסיון הנוצרי שהמיר את דת המקומיים לנצרות, וש"כיום רבים רוצים לטעון לקשר לעם ישראל בגלל שהתנ"ך הוא ב"אופנה".
בני האיגבו מייחסים את עצמם לשלושה מתוך שנים עשר שבטי ישראל והם: שבט גד, שבט זבולון, ושבט מנשה. ההיסטוריה שבעל פה של בני השבט מדברת על לוחם אגדי בשם עֵרִי שהגיע מארץ ישראל. יהודי איגבו מייחסים זאת לעיתים לערי, בנו של גד ונכדו של יעקב, כפי שכתוב בספר בראשית, פרק מ"ו, פסוק ט"ז.
חלק מהאיגבו טוענים שישנן משפחות בקרב יהודי האיגבו שהן צאצאים של משפחות הכהנים והלווים.

האיגבו היום

כיום ישנם 26 בתי כנסת ברחבי ניגריה ויהודי האיגבו מונים כ-40,000 איש מתוך כ-180 מיליון אזרחי המדינה. ריכוזי היהודים הגדולים במדינה נמצאים במרכז גיחון באבוג'ה, ובדרום המדינה - בעיקר בפורט הרקורט. המנהיג המוביל את יהודי האיגבו הוא רבי הווארד גורין הקונסרבטיבי, בוגר הסמינר היהודי לתאולוגיה בשנת 1976.

קשר עם ישראל

הקשר הראשון של יהדות ניגריה עם שאר העולם היהודי קיבל מעמד רשמי בין השנים 1995 ל- 1997, לאחר שראש ממשלת ישראל, יצחק רבין שלח צוות חוקרים לניגריה בחיפוש אחר עשרת השבטים האבודים.
מדינת ישראל לא הכירה באיגבו כצאצאי השבטים האבודים.

קשר עם התפוצות

רבנים ומחנכים מארצות הברית ביקרו לעיתים את הקהילה וקהילות יהודיות רבות תומכות ביהדות ניגריה על ידי שליחת ספרים, מחשבים ומאמרים יהודיים.
יהודי האיגבו פועלים לחיזוק קשרים עם הקהילה היהודית בבוסטון ונהנים מתמיכתה בהם.
אור-נה רן

אור-נה רן (נולדה ב-1957) היא פסלת ישראלית. מתמחה בעיקר בפיסול סביבתי במרחב הציבורי, ברחבי הארץ ובמיוחד באזור ירושלים.

יצירתה

אור-נה רן החלה בלימודי אמנות במגמת האדריכלות בבית הספר להנדסאים "אורט טכניקום" בגבעתיים. כמו כן למדה ציור ופיסול קרמי בסדנאות האומנים באילת.
בשנת 1985 סיימה לימודי אמנות בבצלאל ובשנת 2006 סיימה בהצטיינות לימודיה לתואר מוסמך בתרבות הודו, באוניברסיטה העברית בירושלים, בהתמחות בפיסול הודי.
בשנים 1986-1990 יצרה רן במוזיאון ישראל עבודות פיסול מוזמנות עבור תערוכות באגף הנוער. 
רן מרבה ליצור עבודות פיסול פיגורטיביות גדולות ממדים המוצגות במרחב הציבורי. על פי האמנית פיסול החוץ נולד מתוך הרצון ליצור יחס הרמוני עם הטבע ולפתח קשר בלתי-אמצעי עם הקהל. עבודות רבות מכילות הקשרים אל הפיסול והתרבות ההודית.
דניס קווייד

ביוגרפיה

קוייד נולד ביוסטון, טקסס שבארצות הברית למשפחה נוצרית-בפטיסטית ממוצא בריטי וצרפתי. הוא למד דרמה בתיכון ולאחר מכן באוניברסיטת יוסטון, אך נשר מהלימודים ונסע ללוס אנג'לס. אחיו הגדול, רנדי קווייד, שחקן שאף היה מועמד לאוסקר ב-1974, ובעקבות זאת החליט גם הוא להפוך לשחקן קולנוע.

קריירה

מאז בגרותו הופיע בעשרות סרטים, קיבל כוכב על שמו בשדרת הכוכבים של הוליווד בנובמבר 2005 והיה מועמד לפרס גלובוס הזהב.
בשנת 2006 הוא גילם את הנשיא סטאטון בקומדיה המוזיקלית "אמריקן דרימז" לצד יו גרנט. 
בשנת 2012 שיחק בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
בשנת 2017 שיחק בקומדיה "נשמה של כלב", בבימויו של לאסה הלסטרם.

חיים אישיים

בשנים 1978-1983 היה נשוי לשחקנית פי ג'יי סולס.
בשנים 1991-2001 קווייד היה נשוי לשחקנית מג ראיין, לאחר ששיחק עימה בשני סרטים. בנם המשותף הוא השחקן ג'ייק קווייד.
ב-2004 הוא נישא לסוכנת הנדלן קימברלי באפינגטון. מאז 2012 הם בתהליכי גירושין. להם תאומים לא-זהים בן ובת שנולדו בעזרת פונדקאות ב-2007.
שמיכת פוך

שמיכת פּוּך (מרוסית: Пух, נוצת פלומה. בעברית: שמיכת מוֹך) היא שמיכה רכה מלאה בנוצות פלומה (מוך) של אווזים, ברווזים או של עופות אחרים, או תחליף סינתטי לנוצות, ומשמשת להתכסות בזמן השינה, בעיקר בחורף. מקורה של שמיכת הפוך באירופה הכפרית, שם היו השמיכות ממולאות בנוצות של ​​אדרית שחורת-כיפה הידועות בתועלתן כמבודד תרמי.
המודעות לצער בעלי חיים הנגרם בתהליך תלישת הנוצות עלתה, ולכן משתמשים יותר בתחליפים סינתטים, שגם אינם אלרגניים כמו שמיכת פוך או נוצות.

בתרבות הפופולרית

המונח "יום שמיכת הפוך" משמש במדינות מסוימות כדי לתאר את הקצבה של יום אחד או יותר בשנה, כאשר העובדים יכולים פשוט לטלפן ולומר שהם לא באים לעבודה, למרות שהם לא הודיעו על כך מראש והם לא חולים. מתן הטבה זו הפכה לאופנתית בסוף 1990 בחברות גדולות רבות בבריטניה.
פאניקה מוסרית

רדיפות

כתוצאה מהפאניקה המוסרית לא אחת מוצאים עצמם אישים או קבוצות, לרוב מיעוט, נרדפים על ידי הממסד או ההמון. כדוגמה לכך מביא כהן את ציד מכשפות], שבעקבותיו הוצאו להורג אישים אשר נחשדו בכפירה או במעשי כישוף. גם מדענים אשר יצאו כנגד הסבריה של הכנסייה הקתולית לתופעות פיזיקליות, כגון גלילאו גליליי, אשר תמך בתאוריית המודל ההליוצנטרי לפיו כוכבי הלכת סובבים את השמש, ונדרש על ידי הכנסייה לחזור בו מדבריו, בהם ראו ככפירה.
לפי תאוריה זו, ניתן לראות גם את האנטישמיות לאורך ההיסטוריה, כפאניקה מוסרית (מצד הגויים) אשר התעוררה לא אחת כאשר נדרש שעיר לעזאזל או בעקבות פיתוחן של תורות גזעניות. מקרים מודרניים יותר כוללים את המקארתיזם, ויש הרואים גם בטענת המצאות נשק להשמדה המונית בעיראק, אשר הובילה למלחמת עיראק והתבררה כלא נכונה, בניסיון מצד מנהיגי ארצות הברית ליצור פאניקה מוסרית].
Twofish

תיבות החלפה S-box

כאמור תיבות ההחלפה תלויות במפתח, ליתר דיוק בוקטור  שהוכן מהמפתח לעיל. דהיינו ארבע התיבות מחושבות מתוך  עבור  בפונקציה  כאשר הרשימה  היא  בתמציתיות: .

פענוח

צופן Twofish משתמש בתהליך הכנה מעט שונה עבור פענוח. השוני הוא בסדר ההפוך של המפתח המורחב . כמובן שבגרסאות הממוטבות ביישום האלגוריתם בפועל, נמנעים בדרך כלל מפעולות אריתמטיות מסובכות, אותם מחליפים בטבלאות החלפה פשוטות בהם הערכים קודדו מראש בהתאם. ובמקרה של יישום בחומרה מוגבלת כמו כרטיס חכם, מפרקים פעולות לפקודות בסיסיות ביותר כמו Shift ו-XOR, לעיתים על חשבון יעילות.
ג'ומנג'י: שורדים בג'ונגל

תקציר העלילה

בזמן עבודה במרתף התיכון כחלק מעונש הריתוק שלהם, ארבעה בני נוער מגלים משחק וידאו וינטג' בשם "ג'ומנג'י". כל אחד בוחר לעצמו אווטאר והם מתחילים לשחק. להפתעתם, הם נשאבים אל הג'ונגל של המשחק ומגלים כי הדרך היחידה בה יוכלו לברוח מהג'ונגל בחזרה אל עולמם, היא לעבור את שלבי המשחק ולהחזיר את עין היגואר למקומה ובכך יבטלו את הקללה של ג'ומנג'י ויוכלו לחזור לעולמם. בדרך הם פוגשים באלכס, דמות שתקועה במשחק 20 שנה. ונלחמים בג'ון הארדי ואן פלט, הרשע במשחק שגנב את אבן היגואר ויכול לשלוט בחיות הג'ונגל ונעזר באופנוענים עם נשקים.

צילומים

הצילומים החלו בספטמבר 2016 בהונולולו שבהוואי והסתיימו ב-8 בדצמבר 2016 באטלנטה.
מדד

בסטטיסטיקה ובמדעים הנסמכים על טכניקות סטטיסטיות, כגון כלכלה, מדד הוא מספר המייצג את רמתו של מאפיין מסוים, כדרך להשוות בין רמות שונות של מאפיין זה בזמנים שונים, במקומות שונים או במקרים שונים.
גודלו האבסולוטי של מדד אינו חייב להיות בעל משמעות (אם כי יכול שיהיה כן), אולם, היחס בין שני מספרי מדד שונים מצביע על השינוי ברמת המאפיין אותו המדד מייצג.
מדדים מספקים מידע לחוקרים ולמקבלי החלטות, ולעיתים יש להם גם שימוש מעשי יומיומי. מדד המחירים לצרכן, למשל, משמש להצמדת מחיריהם של מוצרים ושירותים, כדרך להגן על מחיר זה מפגעי האינפלציה.
אלקטרופורזה דו-ממדית בג'ל

אלקטרופורזה דו-ממדית בג'ל (באנגלית: Two-dimensional gel electrophoresis, ובקיצור 2DE או 2D electrophoresis) היא שיטה ביוכימית להפרדה אנליטית של חלבונים באמצעות הרצתם בשדה חשמלי (אלקטרופורזה). החלבונים מופרדים במקביל בשתי שיטות שונות (שני ממדים) על גבי הג'ל.

עקרון ההפרדה

שיטה זו היא למעשה שילוב של שתי שיטות הפרדה אחרות, במקביל. ראשית החלבונים מופרדים בשיטת מיקוד איזואלקטרי (isoelectric focusing) ולאחר מכן מתבצעת הפרדה גם אלקטרופורטית בנוכחות SDS (שיטת SDS-PAGE). בתום ההפרדה החלבונים מופרדים זה מזה גם על פי הבדלי המטען (הנקודה האיזואלקטרית) שלהם וגם בשל הבדלי המשקל.

הפרדה שנייה: על פי מסה

ההפרדה השנייה זהה בתכונותיה לשיטת SDS-PAGE. בשיטה זו החלבונים מופרדים בשדה חשמלי בתנאים דנטורטיביים לפי ההבדלים במסתם. רצועת הג'ל מההרצה הראשונה נטבלת בתמיסה המכילה β-מרקפטואתנול ו-SDS (החפ"ש sodium dodecyl sulfate). התוצאה היא דנטורציה – הרס הקיפול הטבעי של החלבונים והטענתם בצפיפות אחידה של מטען שלילי (שמקורו במולקולת ה- SDS). כעת, החלבונים אינם מקופלים וטעונים בצפיפות מטען זהה. במצב זה הן המטען הכללי על החלבון והן החיכוך המופעל בעת תנועת החלבון בג'ל פרופורציונליים למסת החלבון. לכן, שיטה זו מפרידה את החלבונים על פי מסתם. חלבונים גדולים ינועו לאט יותר בג'ל, לעומת חלבונים קטנים באותו שדה חשמלי.
השדה החשמלי מופעל על הג'ל בזווית 90º, לעומת כיוון השדה של ההרצה הראשונה. התוצאה היא הפרדה נוספת של החלבונים, במימד שני של הג'ל, אנכי למימד הראשון.

רגישות

בתום ההפרדה השנייה החלבונים נמצאים במקומות שונים על גבי הג'ל, כאשר המיקום של כל חלבון בג'ל נקבע על פי הנקודה האיזואלקטרית שלו ועל פי מסתו. כיוון שיש סבירות נמוכה ששני חלבונים שונים זהים גם במסתם וגם במטענם החשמלי, עולה יכולת ההפרדה של השיטה ביחס לשיטות החד ממדיות. כלומר, שיטה זו נחשבת רגישה מאוד וניתן להפריד באמצעותה באופן ברור מאות חלבונים על גבי ג'ל אחד.

אבחנה באמצעות צביעה

לאחר ההפרדה ניתן לצבוע את כלל החלבונים בג'ל, צביעה לא ספציפית, בצביעת קומסי בלו (Coomassie blue) או בצביעת כסף (Silver staining). ניתן גם להשתמש בשיטות צביעה ספציפיות יותר, כגון שימוש בנוגדנים ספציפיים.

שכיחות השימוש בהפרדה דו-ממדית

על אף הרגישות הגבוהה של שיטה זו, השימוש באלקטרופורזה במימד אחד, ובייחוד ב-SDS-PAGE נפוץ יותר, בעיקר משיקולי נוחות העבודה ומידת הצורך ברגישות ההפרדה.
טריק דאדי

חייו

יאנג נולד במיאמי, פלורידה. שנים רבות פעל יאנג במחתרת המקומית של ההיפ הופ ופרץ לתודעה הציבורית בשנת 1996 כאשר השתתף בשירו של לותר קמפל "Scarred" שהפך ללהיט גדול. הראפר הצעיר והלא מוכר זכה להתעניינות אצל מאזינים וחברות תקליטים. זמן קצר לאחר צאת השיר חתם יאנג בחברת התקליטים 'Slip-n-Slide Records'. אלבום הבכורה שלו "Based on a True Story", שיצא בשנת 1997 תחת השם טריק דאדי דולרס הצליח במידה בינונית.
לקראת האלבום השני שלו, "www.thug.com" שיצא שנה לאחר מכן הוא הוריד את ה'דולר' משמו ונותר 'טריק דאדי'. הסינגל הראשון והיחידי מהאלבום, "Nann Nigga" הפך ללהיט והגיע למקום השלישי במצעד ההיפ הופ של בילבורד.
בשנת 2000 החתימה אטלנטיק רקורדס את טריק דאדי והוציאה את אלבומו השלישי, "Book of Thugs: Chapter AK Verse 47". הסינגל החשוב והמצליח ממנו הוא "Shut Up". בהמשך מכל אלבום יצא לטריק דאדי לפחות סינגל אחד שהצליח מאוד. האלבום הרביעי שלו, "Thugs Are Us" יצא בשנת 2001 וכלל את הסינגל "I'm a Thug". האלבום החמישי שלו "Thug Holiday" שיצא בשנת 2003 כלל את הסינגל "In da Wind" שהוכרז על ידי המבקרים] כשיר המעניין ביותר שלו. בשנת 2004 יצא אלבומו השישי "Thug Matrimony: Married to the Streets" בו הסינגל "Let's Go", הדואט עם טוויסטה בהפקת ליל ג'ון בו הוא מסמפל את הגיטרה של אוזי אוסבורן מהשיר "Crazy Train". זה השיר המצליח ביותר של טריק עד כה. באותה שנה הוא השתתף בשיר "What's Happnin!" של Ying Yang Twins שזכה להצלחה. בשנת 2006 יצא אלבומו השביעי Back" by Thug Demand" עם הסינגל "Tuck Ya Ice" אשר לא הצליח כמו הסינגלים הקדומים. בין האלבום השביעי לאלבומו הבא Finally Famous: Born a Thug, Still a Thug הוא השתתף בשירים רבים של חברים כמו דיג'יי חאלד, פיטבול, ריק רוס. האלבום "Finally Famous: Born a Thug, Still a Thug" יצא בספטמבר, 2009 בחברת התקליטים העצמאית שלו, Dunk Ryders Records.
בשנת 2009 השתתף טריק דאדי בסרט עוד יום אחד, בתור רומאן, סוחר סמים ערמומי ורודף נשים. הסרט עוסק בהצטלבות חייהם של ראפר צעיר ושאפתן וראפר ותיק ומצליח במשך יום שלם.
טריק דאדי סובל ממחלת הלופוס, אך הוא הפסיק את הטיפול הרפואי בטענה כי הוא איננו מועיל לו.
סנדאי

היסטוריה

פרק זה לוקה בחסר. אנא תרמו לוויקיפדיה והשלימו אותו.  
העיר נוסדה בשנת 1600 על ידי הדאימיו דטה מסמונה (1567–1636).

שדה תעופה

שדה התעופה סנדאי נמצא בנטורי, פרבר הסמוך לסנדאי.

רכבת תחתית

מערכת הרכבת התחתית של סנדאי, קו נאנבוקו (צפון-דרום), בעלת 17 תחנות לאורך 14.8 ק"מ.

תרבות

בקיץ, נערך בסנדאי פסטיבל טנבטה, פסטיבל הטנבטה הגדול ביפן עם יותר מ-2 מיליון מבקרים. בחורף, העצים ברחובות מקושטים באלפי נורות ותיירים רבים נוהרים לצפות באירוע המכונה חזיון אור כוכבים.
סנדאי ידועה כאחת הערים ה"ירוקות" ביפן, בשל מספר העצים והצמחים הרב בשטחה. כינויה, עיר העצים, היה נכון לפחות בתקופה שלפני מלחמת העולם השנייה. השלטון בסנדאי עודד את בעלי האחוזות לגדל עצים בשטחם וכך בתים, מקדשים ומקומות קדושים במרכז סנדאי היוו מעין יערות פרטיים אשר שימשו כמקור לעץ ולחומרים אחרים. במלחמת העולם השנייה מרביתם של העצים נכרת לצורכי המלחמה וגם בתהליך שיקום העיר שלאחר המלחמה. למרות כל זאת עדיין העיר נחשבת כעיר העצים בעיקר בשל מאמץ השימור.

ספורט

שיזוקה אראקאווה ויוזורו האניו אלופים אולימפיים בהחלקה אמנותית (טורינו 2006 וסוצ'י 2014 בהתאמה) גדלו והתאמנו בסנדאי.
במסגרת אליפות העולם בכדורסל שנערכה ביפן בשנת 2006 אירחה סנדאי את המשחקים המוקדמים של בית א'.
ג'מייקה במשחקים האולימפיים לנוער

אולימפיאדת הנוער סינגפור (2010)

המשלחת הראשונה של ג'מייקה למשחקים האולימפיים לנוער הייתה לאולימפיאדת הנוער סינגפור. המשלחת כללה 15 ספורטאים שהתחרו בשלושה ענפי ספורט. המשלחת זכתה במדליית זהב. המשלחת הגיעה להישגים בענף האתלטיקה עם זכייה במדליית זהב בריצת 100 מטר לנערים. המשלחת העפילה בנוסף לשישה מקצי גמר וסיימה במקום הרביעי בריצת 100 מטר משוכות לנערים ולנערות, ריצת 200 מטר לנערות וקפיצה משולשת לנערות, במקום השישי בריצת 400 מטר לנערות ובמקום השביעי בקפיצה לרוחק לנערות. המשלחת השתתפה ולא הגיעה להישגים בענפים בדמינטון ושחייה.

אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג הייתה המשלחת הגדולה ביותר שג'מייקה שלחה עד כה. המשלחת מנתה 20 ספורטאים שהתחרו בארבעה ענפי ספורט. המשלחת זכתה בארבעה מדליות, מתוכן 3 מדליות זהב. המשלחת הגיעה להישגים בענף האתלטיקה עם זכייה בשלוש מדליות זהב בריצת 400 מטר וריצת 100 מטר משוכות לנערים וריצת 200 מטר לנערות ומדליית כסף בקפיצה לרוחק לנערים. המשלחת העפילה בנוסף לשישה מקצי גמר וסיימה במקום החמישי בקפיצה משולשת וקפיצה לגובה לנערים, במקום השישי בריצת 100 מטר משוכות לנערות ובמקום השביעי בריצת 400 מטר משוכות לנערות. הרץ בריצת 100 מטר לנערים לא החל את מקצה הגמר והרץ בריצת 200 מטר לנערים נפסל במהלך הריצה. המשלחת לא הגיעה להישגים בענפים כדורעף חופים, סיף ושחייה.

אולימפיאדת הנוער לילהאמר (2016)

ג'מייקה השתתפה באולימפיאדת הנוער לילהאמר ושלחה משלחת שמנתה ספורטאי יחיד שבתחרה בבובסלי. הספורטאי סיים במקום ה-13 מתוך 15.
דיטריך פישר-דיסקאו

נעוריו

פישר-דיסקאו נולד בברלין בשנת 1925. הוא החל לשיר כבר כילד, וקיבל לראשונה הכשרה קולית בגיל 16.
לאחר שנת לימודים בקונסרבטוריון של ברלין, גויס בשנת 1943 לוורמאכט ונשלח לחזית המזרחית.
אחיו הנכה, מרטין, נרצח על ידי הנאצים.
בשנת 1945 נפל בשבי האמריקני באיטליה. את הופעותיו הראשונות ערך במחנה השבויים.
נלקח בשבי האיטלקי כאסיר מלחמה.

קריירת השירה

ב-1947 חזר מהשבי באיטליה לגרמניה, שם התחיל את קריירת השירה בעיר באדנוויילר כמחליף-ברגע-האחרון לבריטון שלא יכול להגיע ב"רקוויאם הגרמני" מאת ברהמס. בסתיו של אותה השנה נתן רסיטל לידר בלייפציג וזמן קצר לאחר מכן קונצרט ראשון מוצלח בברלין. ב-1948, בהיותו סטודנט שירה אצל הרמן וייסנבורן, נתן קונצרט בו שר את מחזור השירים "מסע-חורף" מאת פרנץ שוברט. באותה שנה הועסק פישר-דיסקאו לראשונה על ידי האופרה של ברלין, שם פצח בקריירה אופראית בתפקיד רודריגו, המרקיז מפוזה באופרה "דון-קארלו" (נקראת גם דון קארלוס בגרסה הצרפתית) מאת ורדי, תחת שרביטו של המנצח ההונגרי הידוע פרנץ פריצ'אי. בהמשך, מופיע גם בבתי האופרה של וינה וּמינכן.
אחרי 1949 ערך סיבובי הופעות באנגליה, בהולנד, בשווייץ, בצרפת ובאיטליה. ב-1951 הופיע לראשונה בפסטיבל זלצבורג ב"שירי השוליה הנודד" מאת מאהלר, בניצוח וילהלם פורטוונגלר.
הוא הופיע דרך קבע בפסטיבל בַּיירוֹיְת בין השנים 1954 ו-1961, וּבפסטיבל זלצבורג מ-1956 עד תחילת שנות ה-70.
כזמר אופרה, הופיע פישר-דיסקאו בעיקר בברלין וּבבית האופרה הלאומי הבווארי במינכן. כמו כן נתן הופעות אורח באופרה הלאומית בווינה, בבית האופרה המלכותית, קובנט גארדן בלונדון, באופרה הלאומית בהמבורג, ביפן ובתיאטרון המלך באדינבורו, כחלק מפסטיבל אדינבורו. סיבוב ההופעות הראשון שלו בארצות הברית היה בשנת 1955. ב-1964 נתן רסיטל לידר באולם קרנגי הול בניו יורק. בשנת 1951 ערך פישר-דיסקאו את ההקלטות הראשונות שלו עם הפסנתרן הנודע ג'רלד מור, באולפני חברת EMI בלונדון. הם הקליטו יחד רבות עד לפרישתו של מור בשנת 1967. הקלטות השניים של כל שירי שוברט היו לשם דבר.
פישר-דיסקאו ידוע גם בכך שביצע מוזיקה רבה בת-זמננו, כולל יצירות מאת המלחינים: בנג'מין בריטן, סמיואל בארבר, האנס ורנר הנצה, ארנסט קרנק, ויטולד לוטוסלבסקי, זיגפריד מאתוס, גוטפריד פון איינם, אריברט ריימן ועוד.
פישר-דיסקאו פרש מקריירת השירה בשנת 1992. תפקידו האחרון היה "פלסטף" באופרה הנושאת שם זה מאת ורדי, אשר חוברה על פי המחזה "נשות וינדזור העליזות" של שייקספיר. לאחר פרישתו הקדיש את זמנו וּמרצו לניצוח, להוראה, לחיבור ספרים, לציור וכיוצא באלה. בשנת 2005 זכה פישר-דיסקאו בפרס פולר, פרס שוודי יוקרתי עבור הישגים יוצאי דופן בתחום המוזיקה. פרס זה מכונה באופן בלתי רשמי "פרס נובל של עולם המוזיקה".

חיים אישיים

פישר-דיסקאו התחתן ארבע פעמים. ב-1949 נישא לצ'לנית אירמגארד פּוֹפּן. נולדו להם שלושה בנים, העוסקים כולם בדרך כזו או אחרת בתחום אמנויות הבמה: מתיאס (מעצב במה), מרטין (מנצח), ומנואל (צ'לן). אירמגארד נפטרה בשנת 1963 מסיבוכים במהלך לידה. בשנים 1965-1967 היה נשוי לשחקנית רות לווריק ובשנים 1968-1975 לכריסטינה פּוּגל-שוּלֶה. משנת 1977 ועד מותו היה נשוי לזמרת הסופרן יוליה ואראדי.

שירים אמנותיים

פישר-דיסקאו ביצע כ-3000 שירים שונים לרבות מחזורי שירים מאת מלחינים רבים ומגוונים, ביניהם: לודוויג ואן בטהובן, רוברט שומאן, פרנץ שוברט, יוהנס ברהמס, הוגו וולף, אלבן ברג, גוסטב מאהלר, ריכרד שטראוס, קארל לווה, האנס פפיצנר, אותמר שק, קלוד דביסי, מוריס ראוול, גבריאל פורה.
חבורת מנה

הסדר

הסדר של חבורת המנה G/N הוא האינדקס של N בתוך G, שאותו מסמנים ב-, ומתקיים . כאשר G,N סופיות, האינדקס שווה ל-  - מנת הסדרים של G,N. העובדה שסדר זה חייב להיות שלם מוכיחה, למעשה, את משפט לגראנז'.

דוגמאות

1. , ואילו .
2. נביט ב, חבורת המספרים השלמים עם פעולת החיבור, ובתת החבורה שלה , חבורת כל המספרים הזוגיים עם פעולת החיבור. זוהי תת-חבורה נורמלית שכן  חילופית ולכן כל תת-חבורה שלה נורמלית. ל שתי מחלקות:  ו. לכן, , כלומר חבורת המנה איזומורפית לחבורת השלמים מודולו 2 (שהיא החבורה היחידה בת שני איברים עד כדי איזומורפיזם).
ובאופן כללי: , כאשר  היא תת-החבורה של  הכוללת את האיברים המתחלקים ב-q.
3. מסמנים ב-  את חבורת המטריצות ההפיכות מסדר  מעל השדה , וב-  את חבורת המטריצות שהדטרמיננטה שלהן שווה ל-1. השנייה היא תת-חבורה נורמלית בראשונה, וחבורת המנה איזומורפית לחבורה הכפלית של השדה.

קבוצת המנה

את אוסף המחלקות השמאליות  אפשר לבחון לכל תת-חבורה H, גם אם היא אינה נורמלית ב-G. חשיבותה העיקרית של קבוצה מסוג זה היא בכך שהחבורה פועלת עליה פעולה טרנזיטיבית, , כאשר המייצב של הנקודה H הוא החבורה H עצמה. מתברר שכל קבוצה שעליה פועלת G באופן טרנזיטיבי איזומורפית לקבוצת מנה מן הטיפוס הזה.
מרצדס-בנץ S-קלאס

היסטוריה וגרסאות

אף על פי שיוצרה מאז 1954, הסדרה כונתה באופן רשמי כ-S-קלאס רק משנת הדגם 1972, כאשר האות S מסמלת את האות הראשונה במילה "Sonder" בגרמנית, אשר פירושה "מיוחד". סימון הדגם מורכב משלושה מספרים המציינים את נפח המנוע, כאשר האותיות EL, ‏L, מסמנות מרכב רכב ארוך יותר, והאות D מסמלת מנוע דיזל. בשנת 1981 הוצגה ה-S קלאס גם במרכב קופה אשר סימונה היה באות C. גרסאות נוספות ל-S קלאס, הן גרסאות AMG, בעלות ביצועי מנוע והתנהגות כביש משופרים.
בנימין פונדויאנו

ביוגרפיה

נולד בעיר יאשי שברומניה בשם בנימין וקסלר (Benjamin Wexler) לאדלה ולאיסק וכסלר, סוחר יליד העיר הרצה מבוקובינה (היום באוקראינה). אמו הייתה אחותם של הפובליציסטים אליאס, וילהלם ומוזס שוורצפלד. את שם העט "פונדויאנו" בחר הסופר בבגרותו לפי שם אחוזת "פונדואיה" על יד הֶרצה. אחרי שעבר לחיות בצרפת שינה את שם המשפחה ל"פונדאן".
בשנת 1914, בגיל 16 בלבד, פרסם פונדויאנו לראשונה בכתב העת "חיים חדשים". הוא המשיך לפרסם ובהמשך פתח יחד עם הבמאי ארמנד פסקל (Armand Pascal) תיאטרון אוונגרד בשם "האי" - (Insula). בשנת 1923 עזב פונדויאנו את רומניה והתיישב בפריז, אך שמר על קשריו עם הסופרים הרומנים והמשיך לפרסם בעיתוני האוונגרד הרומנים "אינטגרל" (Integral), "אונו" (Unu), "קונטימפורנול" (Contimporanul). בשנת 1930 הופיע קובץ השירה "נופים" Privelişti. הוא הקדיש את הספר למשורר יון מינולסקו. באותה תקופה תרגם לצרפתית יצירות של טודור ארגזי, ג'ורג'ה בקוביה, יון ויניה ויון מינולסקו.
פונדויאנו היה מחסידי תפיסת עולמו הציונית של אברהם לייב זיסו ושיתף איתו פעולה. לאחר מעברו לפריז התקרב ללב שסטוב ולתפיסתו הפילוסופית. פונדויאנו ניסה ליצור סינתזה של השקפותיהם של זיסו ושסטוב.
בנובמבר 1941 היה כלול בין הסופרים היהודים שמכירת ספריהם נאסרה ברומניה. בהיותו בצרפת בעת הכיבוש הגרמני, הוא נעצר בעקבות הלשנה על היותו יהודי, נשלח לאושוויץ וכעבור כמה חודשים הומת בגז בבירקנאו.
צלף קוצני

ענפיו

הצלף הוא בעל ענפים בשרניים סגולים, וקוצים מעוקלים חדים ועזים המאפשרים לאדם להכניס את ידו לתוך הצמח בקלות, אך כשינסה להוציאה היא תישרט קשות. עליו הירוקים צומחים באביב וקמלים בסוף הקיץ.

פרחיו

זמן קצר לאחר הוצאת ענפיו, הצלף מוציא ניצנים (הקרויים גם קפריסים) ירוקים ההופכים לסגולים. מתוכם יוצאים פרחים בעלי 4 עלי גביע ו-4 עלי כותרת לבנים, אבקנים רבים ארוכים וסגולים ושחלה עילית על עמוד ארוך, אשר נפתחים לפנות ערב ונובלים למחרת.

פריו

פריו הקרוי אביונה הוא ענבה בשרנית מוארכת המתפצלת לאורכה.

לבלוב

הלבלוב של הצלף המכונה גם תמרות.

חלקים אכילים

הצלף כולו אכיל, ענפיו הצעירים (לאחר קילוף) ועליו בשרניים ובעלי טעם מריר (העלים יותר מרים מהענפים). ניצני פרחיו ופירותיו נמכרים בשוק לאחר כבישה.

עץ או ירק

בעקבות העובדה כי הצלף מוציא ענפים חדשים בכל שנה, היו בקרב התנאים (בית שמאי) אשר החמירו וקבעו כי אסור לנטוע אותו בכרם משום כלאיים - כי הוא דומה לירק, וכי קיים בפירותיו איסור ערלה - כאילן.
לעומתם סברו בית הלל כי לפי שגזעו, על אף היותו קטן ביותר, נשאר בכל שנה - הצלף הוא אילן לכל דבר.
ההלכה הוכרעה כבית הלל לפי הכלל "בית הלל ובית שמאי - הלכה כבית הלל".

הגדרת פירותיו

מחלוקת נוספת היא לגבי הגדרת פירותיו. "רבי אליעזר אומר הצלף מתעשר תמרות ואביונות וקפריסין, רבי עקיבא אומר אינו מתעשר אלא אביונות בלבד"  דף לו עמוד א.
רבי אליעזר סובר שהן התמרות (לבלוב), הן האביונות (הפירות) והן הקפריסין (ניצני הפרח) כולם מוגדרים כפרי ולכן הם חייבים בתרומות ומעשרות ואסורים בערלה.
לעומתו סובר רבי עקיבא כי רק האביונות נחשבים לפרי ולכן רק הם חייבים בתרומות ומעשרות ואסורים בערלה.
ההלכה נקבעה לפי הכלל "כל המיקל בארץ הלכה כמותו בחוץ לארץ" ולכן, בחוץ לארץ רק האביונות אסורים בערלה כדעת רבי עקיבא, ואילו בארץ ישראל, הן הקפריסין (ניצנים), הן האביונות והן התמרות (לבלוב) אסורים בערלה. (אין תרומות ומעשרות בחוץ לארץ).

ברכתו

לעניין הברכה על אכילתו, הרי שעל האביונות מברכים בורא פרי העץ שהם עיקר הפרי ואילו על הקפריסין נחלקו הראשונים. הרי"ף והרמב"ם סבורים שמכיוון שהקפריסין אינם ערלה בחוץ לארץ הרי שברכתם בורא פרי האדמה, ואילו הראב"ד והרא"ש סוברים שרק לעניין ערלה פוסקים כמקל בחוץ לארץ אך לעניין ברכה מפני שנחשבים פרי בארץ ישראל הרי שברכתם בורא פרי העץ. להלכה, פוסק בעל הטורים (בניגוד לאביו הרא"ש) לברך בורא פרי האדמה משום ספק, כיוון שברכת האדמה פוטרת את ברכת העץ אך לא להפך, וכן נפסק בשולחן ערוך.
הצלף מצוין בדברי חז"ל כ"עז שבאילנות". באותה שורה עם ישראל-עזין שבאומות. תרנגול- עז שבעופות. וכלב-עז שבחיות.
עוצבת התקומה

היסטוריה

במלחמת ששת הימים פעל אגד 213 כאגד הארטילרי של אוגדה 38 והופעל בצורה מתוכננת בקרב אום-כתף. האגד הוקם כאגד קבוע ב-1970 והוכפף לעוצבת המפץ. האגד כלל בתחילת פעילותו שני גדודי תומ"תים M-50, גדוד תותחים נגררים, גדוד מרגמות 120 מ"מ וגדוד מכמ"ת 160 מ"מ. 
במסגרת הקמת אוגדה 146 כאוגדה קבועה במהלך 1973, השתתף האגד באימון האוגדה. ימ"ח האגד מוקם באזור נווה יעקב מצפון לירושלים, ושניים מגדודיו קלטו את התומ"תים החדישים M-109. 
במלחמת יום הכיפורים גויס האגד בפיקודו של דניאל אבידר, ויחידותיו יצאו על זחלים לשטחי ההערכות בפאתי רמת הגולן. כוחות האגד לחמו בקרבות הבלימה וההבקעה ברמת הגולן ולאחר מכן עברו לחזית המצרית. 
לאחר המלחמה קיבל האגד את השם עוצבת התקומה ואת המספר 9222. 
במלחמת לבנון הראשונה גויס האגד בפיקודו של עודד צ'ופ ותפס את גזרת רמת הגולן בכוננות מול צבא סוריה. גדוד המכמ"ת של האגד צורף לכוחות הלוחמים בלבנון.